ЦСКА Москва
ЦСКА (Москва) (Централен спортен клуб на армията, , пълно име: Федерално държавно учреждение на Министерството на отбраната на Руската федерация Централен спортен клуб на армията, ) е основен руски спортен клуб от Москва. Клубът води началото си от 1901, когато група скиори се отделят от московския спортен клуб и създават ОЛЛС. Освен ски, в клуба се развиват бокс, лека атлетика, а от 1911 и футбол. За рождена дата на спортен клуб ЦСКА Москва се счита 29 април 1923, когато на базата на ОЛЛС е образуван армейският отбор ОППВ.

В ЦСКА тренират също така и много елитни фигуристи, като Екатерина Гордеева и Сергей Гринков. Световната шампионка по гимнастика Елена Мухина, също е член на клуба. В ЦСКА тренира и олимпийският и европейски шампион по висок скок Андрей Силнов.

Клубът е активен в повече от 40 различни спорта, и има 463 олимпийски шампиона за СССР и Русия, 11000 в локалните съветски и руски шампионати и 2629 златни медалисти в европейски и световни първенства.

Инфраструктура 

ЦСКА Москва използва спортна база в селището Ватутинки край Москва. Тя е построена през 1977 г. като военна база, а през 1983 г. е преустроена в спортно-учебна база. Разполага с басейн, гимнастически зали и конюшня. Има 4 футболни терена: 3 от тях са с обикновени размери (вкл. 1 с изкуствено покритие), а 4-тият е малък и се използва от детски и юношески формации. През 2003 футболните полета са ремонтирани и модернизирани.

Спортни отбори към ЦСКА

Настоящи 
 Хокей на лед – ХК ЦСКА (Москва).
 Баскетбол – ПБК ЦСКА (Москва).
 Футбол – ПФК ЦСКА (Москва), ЖФК ЦСКА (Москва)
 Футзал – МФК ЦСКА Москва.
 Плажен футбол – ПФК ЦСКА (Москва) (плажен футбол)
 Хандбал – Чеховские медведи

В миналото 
 Волейбол – ВК ЦСКА (Москва).
 Хокей с топка – ХК ЦСКА (Москва) (хокей с топка)

Алея на славата на ЦСКА 
На 29 арпил 1983 е открита алея на славата на ЦСКА по случай 60 години от основаването на спортния клуб. В нея са изложени бронзовите бюстове на следните спортисти, треньори и спортни деятели:
 Олег Белаковский – основател на медицинската служба на ЦСКА
 Всеволод Бобров – футболист и хокеист. Заслужил майстор на спорта и заслужил треньор на СССР.
 Анатолий Богданов – заслужил майстор на спорта и заслужил треньор по спортна стрелба
 Юрик Варданян – заслужил майстор на спорта по тежка атлетика
 Юрий Власов – заслужил майстор на спорта по тежка атлетика
 Аркадий Воробьов – заслужил майстор на спорта по тежка атлетика, заслужил треньор на СССР
 Александър Гомелский – треньор на ПБК ЦСКА Москва, 11 кратен шампион на СССР по баскетбол и европейски клубен шампион с ЦСКА
 Евгений Гришин – заслужил майстор на спорта по конен спорт и колоездене
 Александър Завянов – заслужил майстор на спорта по ски бягане
 Виктор Капитонов – заслужил треньор на СССР по колоездене
 Анатолий Карпов – дванадесети световен шампион по шахмат
 Виктор Кровопусков – заслужил майстор на спорта по фехтовка
 Владимир Крузин – заслужил майстор на спорта и заслужил треньор по ски бягане
 Владимир Куц – заслужил майстор на спорта по лека атлетика
 Борис Михайлов – заслужил майстор на спорта и треньор по хокей
 Александър Рагулин – заслужил майстор на спорта по хокей
 Ирина Роднина – заслужил майстор на спорта по фигурно пързаляне
 Анатолий Рощин – заслужил майстор на спорта по класическа борба
 Владимир Салников – заслужил майстор на спорта по плуване
 Юрий Седих – заслужил майстор на спорта по лека атлетика
 Анатолий Тарасов – заслужил майстор на спорта и заслужил треньор на СССР по хокей
 Виктор Тихонов – заслужил треньор на СССР по хокей
 Владислав Третяк – заслужил майстор на спорта по хокей
 Юрий Чесноков – заслужил майстор на спорта, заслужил треньор на СССР по волейбол
 Вячеслав Фетисов – заслужил майстор на спорта и треньор по хокей

Източници